open-index/open-wikipedia-markdown huggingface dataset:
ריס פרסקוד

**ריס פרסקוד** (באנגלית: **Reece Prescod**; נולד ב-29 בפברואר 1996 בלונדון שבאנגליה) הוא אצן בריטי, סגן אלוף אירופה (ברלין 2018) בריצת 100 מטרים.

## ביוגרפיה
### 2017
באליפות העולם נשערכה בלונדון, הממלכה המאוחדת בשנת 2017 סיים פרסקוד במקום שביעי בריצת 100 מטר בתוצאה של 10.17 שניות. בשלב רבע הגמר הוא קבע שיא אישי חדש של 10.03 שניות ובשלב חצי הגמר הוא קבע תוצאה של 10.05 שניות.

### 2018
בליגת היהלום שנערכה בשנגחאי ב-12 במאי 2018 הוא ניצח בריצת 100 מטר בתוצאה של 10.04 שניות. 
#### סגן אלוף אירופה
באליפות אירופה שנערכה ברלין, גרמניה ב-7 באוגוסט אותה שנה הוא זכה במדליית כסף בריצת 100 מטר בתוצאה של 9.96 שניות, אחרי בן ארצו ז'ארנל יוז שקבע שיא אליפות חדש של 9.95 שניות ולפני ז'אק אלי הרווי מטורקיה (10.01 שניות).

בגראנד פרי שנערך בבירמינגהאם ב-18 באוגוסט אותה שנה הוא קבע בריצת 100 מטר שיא איש חדש של 9.94 שניות.

### 2019
בתחרות שנערכה בברלין באולם ב-1 בפברואר 2019 ניצח פרסקוד בריצת 60 מטר בתוצאה של 6.53 שניות.

בליגת היהלום שנערכה בשנחאי ב-18 במאי אותה שנה הוא סיים במקום רביעי בריצת 100 מטר בתוצאה של 9.97 שניות.

## שיאים אישיים
### אצטדיון
* ריצת 100 מטר: 9.94 שניות (2018)
* ריצת 200 מטר: 20.38 שניות (2016)
### אולם
* ריצת 60 מטר: 6.53 שניות (2019)

## קישורים חיצוניים

קטגוריה:אצנים בריטים
קטגוריה:בריטים שנולדו ב-1996
גטר יאני

**גטר יאני** (באסטונית: **Getter Jaani**; נולדה ב-3 בפברואר 1993) היא זמרת אסטונית.

## ביוגרפיה
יאני נולדה בטאלין.

ב-2009 השתתפה בעונה השלישית של "Eesti otsib superstaari", הגרסה האסטונית של אמריקן איידול שם הייתה במקום הרביעי.

השתתפותה בתוכנית הובילה לקבלת תפקיד שארפיי בהפקה האסטונית של היי סקול מיוזיקל.

היא ייצגה את אסטוניה באירוויזיון 2011 עם השיר Rockefeller Street, היא עלתה לגמר התחרות אך בגמר הייתה במקום ה-24.

באותה שנה גם לקחה חלק בגרסה האסטונית של "רוקדים עם כוכבים".

באירוויזיון 2012 הציגה את הניקוד של אסטוניה.

ב-2013 שיחקה את סנדי במחזמר גריז.

ב-2014 יצא האלבום שלה "DNA".

## קישורים חיצוניים

* 

* 
* https://eurovision.tv/participant/getter-jaani

קטגוריה:זמרות אסטוניות
קטגוריה:זוכי אסטי לאול
קטגוריה:משתתפי אירוויזיון 2011
קטגוריה:נציגי אסטוניה באירוויזיון
קטגוריה:ילידות 1993
קטגוריה:אסטונים שנולדו ב-1993
נעם ריף

**נעם ריף** (נולד ב-1974) הוא השליח המרכזי של ההסתדרות הציונית העולמית בלונדון. לפני כן היה קצין צה"ל בדרגת תת-אלוף, שבתפקידו האחרון שירת כראש להק השתתפות ומסוקים במטה חיל האוויר.

## ביוגרפיה
ריף התגייס לצה"ל ב-1993, סיים קורס טיס והוכשר כטייס מסוקים. בשנים 2002–2006 שימש סגן מפקד טייסת 190, בשנים 2006–2010 שימש סגן מפקד טייסת 113 ובשנים 2010–2014 על טייסת 160. הוא שימש ראש ענף סיוע באש בלהק השתתפות ומסוקים וב-2015 מונה לראש מחלקת הסגל בלהק כוח האדם.

במרץ 2019 מונה לראש להק השתתפות ומסוקים ושירת בתפקיד עד מרץ 2021.

לאחר שחרורו צה"ל מונה לנציג (שליח מרכזי) של ההסתדרות הציונית העולמית בלונדון.

ריף בעל תואר ראשון בהנדסת מכונות ממכללת אפקה ותואר שני במדע המדינה מאוניברסיטת חיפה. הוא נשוי ואב לשניים.

## קישורים חיצוניים

* 

קטגוריה:ראשי להק השתתפות וגבולות
קטגוריה:טייסי חיל האוויר הישראלי
קטגוריה:תתי-אלופים בחיל האוויר
קטגוריה:בוגרי אוניברסיטת חיפה
קטגוריה:שליחי ההסתדרות הציונית העולמית
קטגוריה:ישראלים שנולדו ב-1974
אפרת לכטר

**אפרת לכטר** (נולדה ב-11 במרץ 1987) היא עיתונאית ישראלית, כתבת התוכנית "אולפן שישי" בחברת החדשות של ערוץ 12.

## ביוגרפיה
אפרת לכטר, בת לישי ונגה לכטר, גדלה בחיפה וסיימה את בית הספר הריאלי העברי בעיר. את שירותה הצבאי עשתה ביחידת דובר צה"ל כדוברת מבצעית בשטחים. אחרי שחרורה מהצבא, סיימה תואר ראשון במדע המדינה ותקשורת מאוניברסיטת תל אביב, ולימודי עיתונאות בבית הספר "כותרת". בהמשך למדה לתואר שני ואת התזה שכתבה, הקדישה לפתרון סכסוכים בינלאומיים. הייתה עוזרת הוראה בחוג למדע המדינה והיום מרצה בחוג לתקשורת באוניברסיטת רייכמן.

החלה את דרכה העיתונאית בגיל 23 כתחקירנית בתוכנית "עובדה". לאחר ארבע שנים עברה להיות כתבת תחקירים ומגזין בחברת החדשות בכלל וב"אולפן שישי" בפרט.

בשנת 2019 נסעה לסוריה לסקר את המלחמה באזור, והייתה לישראלית הראשונה שנכנסה לעיר הסורית א-רקה, ששימשה "בירת המדינה האסלאמית". בין השנים 2015–2017 נשלחה מספר פעמים לעיראק לסקר את המלחמה נגד ארגון דאעש ולתעד את חטיפות הנשים היזידיות, והייתה העיתונאית הישראלית היחידה שהתלוותה לכוחות הכורדים בקרבות לכיבוש העיר מוסול. בנוסף, נסעה לאפריקה שם חשפה סחר בלתי חוקי בנשק ישראלי במדינות תחת אמברגו בינלאומי.
בקיץ 2021 סיקרה לכטר עבור חדשות 12 את הנסיגה האמריקנית מאפגניסטן.
בשנת 2022 סיקרה את העימות בין אוקראינה ורוסיה, ככתבת חוץ עבור חדשות 12, בערים קייב, אודסה, לבוב וערים נוספות במזרח אוקראינה.

באוגוסט 2023 הודיעה שהיא עוברת להתגורר באופן זמני בארצות הברית, לאחר שנבחרה לאחת מ-19 העיתונאיות בתוכנית היוקרתית של אוניברסיטת מישיגן.

לכטר נשואה לעומר ויש להם שני בנים.

## פרסים והוקרה
* 2012 - פרס "העיתונאי הצעיר", על שם דב יודקובסקי, על עבודתה כתחקירנית בתוכנית "עובדה".
* 2012 - פרס "פרימור" על תחקיר הלוביסטים שערכה בשיתוף עם עמרי אסנהיים.
* 2018 - נבחרה לרשימת 30 המבטיחים של המגזין "פורבס".
* פרס פורום היוצרים הדוקומנטריים על התחקיר בכתבתו של איתי אנגל, שחשף חטיפות פליטים בסיני ומכירתם בישראל עבור כופר.
* 2022 - אות האבירות של מרכז פרס לשלום.

## קישורים חיצוניים

* אפרת לכטר, ברשת החברתית לינקדאין
* כתבותיה של אפרת לכטר, באתר מאקו
* 
* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל חברת החדשות
קטגוריה:חיילי דובר צה"ל
קטגוריה:חיילות דובר צה"ל
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:תחקירניות ישראליות
קטגוריה:ישראליות זוכות פרסים
קטגוריה:פורבס 30Under30: ישראל
קטגוריה:כלות אות אבירות מרכז פרס לשלום ולחדשנות
קטגוריה:ישראליות שנולדו ב-1987
קטגוריה:ישראלים שנולדו ב-1987
ארד (חברה)

**ארד בע"מ ** היא חברה ציבורית ישראלית המתמחה בפיתוח, ייצור ושיווק מוצרי מדידת-מים לשווקים וליישומים שונים. החברה כלולה במדד תל אביב 125 ובמדד תל אביב טק-עילית.

## היסטוריה
[ממוזער|מפעל ארד, [1971]]
ארד הוקמה בשנת 1941 בקיבוץ דליה על בסיס מסגריה שהפעילו הגרעינים המייסדים של הקיבוץ (גרעין "במפנה" של יוצאי גרמניה וגרעין "מעלה" של יוצאי רומניה) עוד לפני שעבר ליישוב הקבע, ועל בסיס מפעל קטן בחיפה למכניקה עדינה ולייצור חלקי מודדי מים, בבעלותו של מר רקוביצקי, מורה בטכניון (שלימים שינה את שם משפחתו לרכבי, אביו של הפיזיקאי גדעון רכבי). מקור השם החברה הוא ראשי התיבות של **א**יחוד **ר**כבי **ד**ליה. בשנת 1950 חתמה החברה על הסכם לשיתוף פעולה טכני עם מפעל שווייצרי למדי מים בשם "אקווה-מטרו" והחלה מייצרת מדי מים לפי דגמי המפעל. ב-1954 הורחב המפעל, והוקם בניין חדש וקיבוץ רמות מנשה נתקבל כשותף. בשנת 1955 ייצא לראשונה המפעל את תוצרתו לטורקיה. עד שנת 1964 סיפק המפעל 500,000 מתוך 600,000 מדי המים שהותקנו במדינת ישראל והחברה נכנסה לתחום חדש של מערכות אוטומציה להשקיה.

בשנת 2000 החלה לפתח מדי מים לקריאה מרחוק - קר"מ (באנגלית A.M.R - Automatic Meter Reading), ללא צורך של קריאה פיזית של כל מונה וכך להביא לחסכון בעלות ניהול מערכות מים. את הטכנולוגיה לקריאה מרחוק סיפקה חברת "תדיראן טלמטיקס" מקבוצת איתוראן. מדי המים לקריאה מרחוק זכו להצלחה רבה ותוך שנתיים וחצי כבשה נתח של 17% מהשוק האמריקני.

בשנת 2010 זכתה במכרז הגדול בתולדותיה, לאספקת מדי מים משולבים עם מערכות קריאה מרחוק, בהיקף של כ-215 מיליון שקל תאגיד המים Southern Water  בבריטניה.
בשנת 2018 זכתה במכרז של חברת "מי אביבים", חברת המים של העיר תל אביב-יפו, לאספקת 230 אלף מדי מים חדשים בהיקף של כ-130 מיליון שקל.

## מניות החברה
רוב מניות החברה מוחזקת על ידי הקיבוצים דליה ורמות מנשה.

החל משנת 2004 הפכה החברה לציבורית והיא נסחרת בבורסה לניירות ערך בתל אביב.

בשנת 2007 נרכשו כ-16% ממניות החברה ע”י קרן ההשקעות “מיילסטון” שבבעלות איש העסקים האמריקאי ביל דוידסון.

בשנת 2019 חצה שווי שוק החברה את רף מיליארד ש"ח.
ממוזער|מד מים מתוצרת ארד
## חברות בת
* ארד טכנולוגיות בע”מ - הוקמה בשנת 2000 וממוקמת ביקנעם. עוסקת בפיתוח טכנולוגיות מתקדמות לשליטה וקריאה אוטומטית של מערכות למדידת מים.
* Master Meter Inc - חברה המייצרת ומשווקת מדי-מים ומערכות קריאה מרחוק וניהול משקי מים. ממוקמת בדאלאס, טקסס שבארצות הברית.
* קונטזרה (Contazara) - חברה המתמחה בפיתוח וייצור מערכות מדידת מים לשוק הביתי והתעשייתי. הוקמה בשנת 1984 בסרגוסה, ספרד, נרכשה על ידי קבוצת ארד בשנת 2009. החל משנת 2021 החברה משתפת פעולה עם תאגיד הענק "טלפוניקה" בפרויקט לאספקת מדי מים ברחבי מדריד, הפועלים באמצעות תשתית תקשורת, שקולטת את המידע, ומשדרת אותו באמצעות האינטרנט לצורך חיוב.
* ווטרטק (Watertech) - חברה העוסקת בפיתוח, בייצור ובהפצה של ציוד לקריאת מדי מים ביתיים, תעשייתיים ועוד, בעיקר באיטליה, וב-2016 רכשה את השליטה (62%) בחברת לאסה (Lassa) הקולומביאנית.

## קישורים חיצוניים

* 

* 
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:התעשייה הקיבוצית
קטגוריה:דליה (קיבוץ)
קטגוריה:רמות מנשה (קיבוץ)
מרישין (לודז')

ממוזער|רחוב בשכונת מרישין
250px|ממוזער|שמאל|שלט הנצחה לילדי מרישין ברחוב ילדי מרישין בפתח תקווה
**מרישין** (בפולנית: **Marysin**) היא שכונה ברובע באלוטי  בצפון העיר לודז' שבפולין. גבולות השכונה הם הרחובות ורשבסקה (Warszawska) ולגייבניצקה (Łagiewnicka) וכן יער לגייבניצקי (Łagiewnicki). אופייה הארכיטקטוני של השכונה הוא בתים בודדים, בעיקר וילות. לצד שכונת מרישין בצפון לודז' נמצאות השכונות רוגי (Rogy)  ויוליאנוב (Julianów) .

אחד הנהרות של לודז' - סוקולובקה - זורם דרך מרישין. לפני עשרות שנים היו בריכות בשכונה זו, לשם שחיה, דיג וספורט ימי, כולל חתירה בקיאקים. היום אין זכר לכך, למעט אגן קטן שבו עמדו בעבר מים. הנהר הפך לחלק ממערכת הביוב העירונית. בדצמבר 2012 הושלמה בנייתה של בריכת "Staw Wasiaka" על הסוקולובקה, הסמוך לרחובות שכונת מורלובה בלודז' (Morelowa, Deczyńskiego, Rybacka ו-Kryzysowa).

בשכונה קיימת תחנת רכבת - לודז' מרישין.

## בשואה
בתקופת השואה הייתה מרישין חלק מגטו לודז'. במאי 1940 הוקם אגף לטיפול בגנים ובחלקות החקלאיות בגטו. לאחר מכן החלה החכרת חלקות אדמה לעיבוד חקלאי במרישין.

מטרת הקמת האגף הייתה כפולה: האחת לקדם אידאולוגיה של ערכי הציונות - עבודת אדמה והחיבור לאדמה. השנייה, לייצר מזון עשיר ונוסף (ירקות ובשר) כדי לספקו לאנשי הגטו. זאת תוך כדי לימודים והכשרה חקלאית לילדים ונוער.

מדריכי תנועות נוער הקימו במרישין קיבוצי הכשרה בהם ניסו לקיים פעילות תנועתית ותרבותית. ראש היודנרט, מרדכי חיים רומקובסקי תמך בכך ויזם הקצבות מזון גדולות יחסית לחברי ההכשרות במרישין.

רומוקוסקי ראה בפעילות תנועות הנוער, את המשך ההכשרה של הנוער הציוני לקראת העלייה לארץ ישראל.

בקיץ 1940 היו במרישין מעל עשרים קבוצות ציוניות ובהן כמעט אלף חברים, וכן קבוצות לא ציוניות של צוקונפט (תנועת הנוער של הבונד) ושל אגודת ישראל. במרישין קמו גם קבוצות נוער על סמך היכרות מבית הספר, רובן ציוניות. חלקם הקימו תנועה בשם "חזית דור בני המדבר" (חדב"מ).

חברי ההכשרות עסקו בעיבוד אדמה, בהדרכה בבתי יתומים, סיוע בבתי חולים ובתי תמחוי ובסלילת דרכים. הם קיימו פעילות תרבותית וחינוכית בהתאם לאופי הרעיוני של הקבוצה, בעיקר לימוד עברית והיסטוריה יהודית. מאות מצעירי הגטו הגיעו לפעולות במרישין. נערכו ערבי שירה וריקוד וכן אזכרות לאישים.

בסוף 1940 שבו רבים לבתי הוריהם בגטו עקב הרעב. במקביל החלו רבים לעבוד בגטו במפעלים ("רסורטים"). עד מרס 1941 פורקו הקיבוצים במרישין. ב-1943 פסקו הגירושים והפעילות התנועתית התחדשה עד לתום ימי הגטו.

### הנצחה
במרישין קיימת אנדרטה שנבנתה ב-2005 לזכר קורבנות גטו לודז'.
## ראו גם
* רחל ביהם

## קישורים חיצוניים

* על מרישין באתר יד ושם
* על קיומו של בית קברות במרישין, באתר יד ושם - וגם כאן. 
* על ריכוז יהודים במרישין, באתר יד ושם 

## הערות שוליים

קטגוריה:לודז'
קטגוריה:גטו לודז'
ימקגאשי

**ימקגאשי** (שם מדעי: *Rhabdophis tigrinus*) הוא מין של נחש בן משפחת הזעמניים הקרוב לנחשי המים ומצוי בטבע במזרח ודרום-מזרח אסיה. לנחש הימקגאשי ניבי ארס אשר ממוקמים בחלק האחורי של פיו. נחש זה מיוחד בכך שבנוסף לרעל שמיוצר בבלוטות הארס שבפיו, הוא משתמש גם ברעל שמקורו בתזונתו אותו הוא מפריש על גבו. 

אורך נחש הימקגשי 60-100 ס"מ וצבע קשקשיו ירוק-זית עם רצועות שחורות וצידיים כתומים משורטטים. במראהו דומה הנחש לנחשי המים שוכני אירופה. הוא בעל ראש קטן ועיניים גדולות בעלות טבעות צהובות סביבן.

נחש זה מצוי לאורך גדות נהרות ואגמים רדודים, ערבות עשבוניות ויערות וגם בקרבת יישובים. הוא נפוץ ברוסיה במחוזות פרימוריה וחברובסק, סין, קוריאה הצפונית והדרומית, טאיוואן, וייטנאם, ולאורך יפן עד איי ריוקיו. 

נחש זה ניזון ממינים שוכני מים כמו דגים, זוחלים קטנים יותר אך בעיקר מצפרדעים וקרפדות ביניהם מינים רעילים, והוא מסוגל להשתמש בארס הקרפדות כדי להגן על עצמו: הנחש מפריש לאורך גבו את ארס הקרפדות שאכל. אם יותקף במזג אויר קר, כאשר אינו יכול לנוע מהר ולנוס מאויביו, הנחש יזקוף את צווארו וגבו כדי להבליט את בלוטות הרעל שעליהם. הרעל מכיל סטרואיד שעשוי לעיתים להרוג אדם, אך מדובר בתקריות נדירות הנגרמות בעיקר מתרומבוציטופניה של הננשך. הנחש אינו מייצר את הרעל בגופו, ולכן עוצמת הרעילות תלויה בתזונת הנחש: באזורים בהם אין מספיק צפרדעים רעילות למזונו, הנחש לא יכול להפריש רעל על גבו.

## קישורים חיצוניים

## הערות שוליים

קטגוריה:טקסונים שתוארו בידי פרידריך בויה
קטגוריה:נחשי מים
קטגוריה:יפן: זוחלים
קטגוריה:בעלי חיים שתוארו ב-1826
קטגוריה:בעלי חיים רעילים
קטגוריה:נחשים תת-ארסיים
ליטל מידלנד

**ליטל מידלנד** (באנגלית: **Little Midland**, קרויה גם: **LM**) היא מכונית פתוחה, 2 מושבים מסוג סייקלקאר מתוצרת **the Little Midland Light Car Co Ltd** אשר יוצרה בין השנים 1905–1922 בבריטניה בעיר לנקסטר במספר בתי מלאכה.

## ליטל מידלנד

* החברה נוסדה בעיר Clitheroe  על ידי ויליאם קנינגהאם (William Cunningham).
* המכונית הראשונה יוצרה בשנת 1905, שני מושבים, פתוחה והופעלה על ידי מנוע עם צילינדר יחיד.
* בשנת 1907 פותח דגם עם חמישה מושבים.
* משנת 1911 פותח דגם שהורכב בו מנוע 2 צילינדרים, מקורר אוויר.
* לאחר מלחמת העולם הראשונה פותח דגם אשר הורכב בו מנוע 2 צילינדרים 980 סמ"ק.
* מכונית פתוחה לחלוטין ללא חלונות.
* 2 מושבים.
* מנוע בנזין.
* מערכת היגוי - מימין.
* בשנת 1920 מחיר היחידה עמד על 200 שטרלינג (בבריטניה).
* בשנת 1919 החברה אורגנה מחדש, קיבלה בעלות חדשה. מטה ומפעל החברה עבר לעיר בלקברן. בשנת 1920 עברה החברה לעיר "City of Preston" .

## סייקלקאר
סייקלקאר הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של הסייקלקאר הייתה למלא פער בשוק בין האופנוע לבין המכונית.

מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות הסייקלקאר. הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150-300 ק"ג ולמנוע עד נפח 750 סמ"ק.

## ראו גם
* סייקלקאר
* ריצ'רדסון (סייקלקאר 1919)

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:מכוניות בריטיות
קטגוריה:כלי רכב מסוג Cyclecar
גבעת אשמר

**גִּבְעַת אֶשְׁמָר** או **תֵּל אֶל־אַסְמַאר** היא גבעת בזלת בצורת חרוט הנמצאת ברמות מנשה, מצפון לנחל מִדְרָךְ, בין משמר העמק ומדרך עוז. באתר נמצאות מפולות של , המכוסות צמחייה עבותה. בראש הגבעה נמצאים שרידי מצודה מרובעת (27x28 מטר). הכניסה למצודה נמצאת בחלקה הדרומי-מערבי של הגבעה. בצידה הדרומי-מזרחי נמצאו שרידים אפשריים של מגדל. במרחק של כ-25 מטרים מצפון למצודה, במורדות הגבעה, התגלתה סוללה המקיפה את חלקה הצפוני של הגבעה. בתצלומי אוויר משנת 1944 ניתן לזהות חלוקה של הגבעה לחלקות קרקע, כנראה מהתקופה הרומית או מהתקופה הביזנטית. באתר נמצאו חרסים בודדים מן התקופה הרומית, הביזנטית והממלוכית. חלק מהחרסים עשויים להשתייך לתקופה הפרסית ולתקופה הצלבנית.

## הערות שוליים

קטגוריה:רמות מנשה: אתרים ארכאולוגיים
LSD (אלבום)

**Labrinth, Sia & Diplo Present... LSD** הידוע גם כ-**LSD** (בעברית: **לאברינת', סיה ודיפלו מציגים... LSD**) הוא אלבום הבכורה של הלהקת פופ LSD. האלבום יצא לאור ב-12 באפריל 2019, על ידי חברת התקליטים קולומביה רקורדס.

במקור, חברי הלהקה הכריזו על צאת האלבום ב-2 בנובמבר 2018, אך לבסוף הוצאתו נדחתה לשנת 2019.

## סינגלים
* "Genius" - יצא לאור ב-3 במאי 2018, כסינגל הראשון מתוך האלבום. לסינגל זה יצא ווידאו קליפ אנימציה.
* "Audio" - יצא לאור ב-14 במרץ 2018, כסינגל השני מתוך האלבום. לסינגל זה יצא ווידאו קליפ.
* "Thunderclouds" - יצא לאור ב-9 באוגוסט 2018, כסינגל השלישי מתוך האלבום. לסינגל זה יצא ווידאו קליפ.
* "Mountains" - יצא לאור ב-ב-1 בנובמבר 2018, כסינגל הרביעי מתוך האלבום. לסינגל זה לא יצא קליפ רשמי אלא קליפ אודיו בלבד.
* "No New Friends" - יצא לאור ב-14 במרץ 2019, כסינגל החמישי מתוך האלבום. לסינגל יצא ווידאו קליפ.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים שהופקו על ידי דיפלו
קטגוריה:אלבומי חברת קולומביה רקורדס
קטגוריה:אלבומי פלטינה בברזיל
גטו מוהילב

**גטו מוהילב** (ביידיש: **מולב**; בבלארוסית: **Магiлёў**; ברוסית: **Могилёв**) היה גטו שהוקם במוהילב שבבלארוס בתקופת השואה.

## אוכלוסייה
לפני השואה היו במוהילב כ-20,000 יהודים מתוך כ-100,000 תושבים. הם התפרנסו ממנהל וממשל וכן מעבודה בבתי חרושת ובמלאכה זעירה. לאחר פלישת גרמניה הנאצית לפולין בספטמבר 1939 הגיעו למוהילב מאות פליטים יהודים מפולין. עם פלישת הגרמנים לברית המועצות ביוני 1941 ברחו חלק מיהודי העיר מזרחה לעומק ברית המועצות, חלק התגייסו ל וכאלפיים מהם נהרגו בקרבות כיבוש העיר.

## הכיבוש הגרמני והקמת הגטו
הגרמנים מינו יודנרט בעיר וציוו עליו לקיים מפקד אוכלוסין. באוגוסט 1941 נמנו בעיר כמעט 6,500 יהודים. היהודים נצטוו לענוד טלאי זיהוי בצורת מגן דוד על בגדיהם. באותה תקופה הוקם הגטו בעיר, ובו נכלאו גם יהודים מיישובים סמוכים. הגטו הוקטן ולאחר מכן הועבר אל מעבר לנהר דוברובנקה (Dubrovenka). מעל מאה מהיהודים נרצחו על ידי הגרמנים בעת המעבר לגטו החדש.

## חיסול הגטו
בשני מועדים שונים באוקטובר 1941 רצחו הגרמנים בעזרת בלארוסים מקומיים כ-6,000 יהודים מהגטו בסמוך לעיר. מעל אלף יהודים נותרו בגטו, נרצחו או הועברו למחנה עבודה סמוך. בדצמבר 1941 נרצחו יתרתם, ככל הנראה במשאיות גז.

## קישורים חיצוניים

* 
* 

מוהילב
קטגוריה:פרעות ופוגרומים בשואה
קטגוריה:מוהילב
מייבי בייבי

**מייבי בייבי** (באנגלית: **Maybe Baby**) הוא סרט קומדיה בריטי משנת 2000 בכיכובם של יו לורי וג'ואלי ריצ'רדסון. את התסריט כתב בן אלטון, והוא ביים יחד עם לורי. הסרט מבוסס על ספרו של אלטון "Inconceivable".

## תקציר עלילה
סם בל (לורי) ואשתו לוסי (ריצ'רדסון) מתאמצים להביא לעולם ילד, וניסו כל דבר שעלה בדעתם כדי לשפר את סיכוייהם להרות. סם שעובד כמפיק דרמה ב-BBC מתחיל לחוש חוסר סיפוק מעבודתו. הוא מחליט לכתוב תסריט משלו, אבל הוא סובל ממחסום כתיבה.

עולה בדעתו רעיון לכתוב על בעיות הפריון שלהם, אבל לוסי מתנגדת לכך בחריפות. סם כותב את התסריט ומסתיר אותו ממנה. הוא קורא את היומן של לוסי ומשתמש בו כדי להביע בעזרתו את הקול הנשי. כשלוסי מגלה שהסרט שסם עובד עליו מספר את סיפור חייהם היא מזדעזעת, ועוזבת את סם. לבסוף הם מתפייסים ובסוף הסרט הם עדיין מנסים להיכנס להריון.

## צוות השחקנים
* יו לורי – סם בל
* ג'ואלי ריצ'רדסון – לוסי בל
* מת'יו מקפדיין – נייג'ל
* אדריאן לסטר – ג'ורג'
* יסמין בנרמן – מלינדה
* ג'ואנה לאמלי – שילה
* רייצ'ל סטרלינג – ג'ואנה
* דייב תומפסון – דייב הקומיקאי
* אמה תומפסון – דרוסילה
* ג'יימס פיורפוי – קרל פיפס
* טום הולנדר – יואן פרוקליימר
* רואן אטקינסון – מר ג'יימס
* קלי ריילי – ניב
* דון פרנץ' – שרלין

## פסקול
שירו של באדי הולי כשם הסרט מבוצע על ידי פול מקרטני בהפקת מקרטני וג'ף לין שמנגן בכל הכלים.

השיר "I Don't Wanna Fight" מתוך אלבום הבכורה של וסטלייף מנוגן בחלקו האחרון של הסרט.

השיר "Suddenly Monday" של מלאני סי מופיע גם הוא בפסקול, כמו גם שירים של רוקסי מיוזיק, לין מרלין, אטומיק קיטן, אלביס קוסטלו, ג'ורג' מייקל ומאדנס.

לורי היה שותף לכתיבה של שיר בלוז הומוריסטי בשם "Sperm Test in the Morning" והוא ביצע אותו.

## קבלה
באתר Rotten Tomatoes קיבל הסרט דירוג של 46% בציון ממוצע של 5.1 מתוך 10 המבוסס על 28 ביקורות. עם יציאתו לאקרנית בבריטניה היה הסרט מדורג שלישי בטבלת ההכנסות אחרי "גלדיאטור" ו"יעד סופי".

## קישורים חיצוניים

* 

## הערות שוליים

קטגוריה:סרטים באנגלית
קטגוריה:סרטי קומדיה רומנטית
קטגוריה:סרטים מבוססי ספרים
קטגוריה:סרטים בריטיים משנת 2000
הוגו פון פול

**הוגו פון פול** (גרמנית: **Hugo von Pohl**; 25 באוגוסט 1855 – 23 בפברואר 1916) היה אדמירל בצי הקיסרות הגרמנית, אשר פיקד על צי הים הפתוח במהלך מלחמת העולם הראשונה.

## ביוגרפיה
### ראשית חייו
הוגו פול נולד ב-25 באוגוסט 1855 בברסלאו. ב-18 באפריל 1872 הצטרף פול לצי הגרמני הקיסרי, ולאחר הכשרה בסיסית שלו על היבשה ועל SMS רובר הוא סיים את לימודיו באקדמיה של הצי.

בגיל 24, קודם פול וקיבל את הפיקוד על הקורבטה קרולה. בשנות ה-80 של המאה ה-19 הוא שירת עם קורבנטקפיטן אלפרד פון טירפיץ, והיווה חלק ממה שנקרא "כנופיית טורפדו", שדגלה בדגש רב יותר על ספינות טורפדו בצי הגרמני. פול קיבל את הפיקוד על ספינת הטורפדו אולאן, ספינת טורפדו מוקדמת, ניסיונית, בשנת 1882. שנתיים לאחר מכן, בסוף ספטמבר 1884, הוא היה מעורב בניסוי עם עיצובים חדשים של ספינות טורפדו, של החברות שינאו, תורניקרופט, א.ג. וולקן, ו-AG Weser; פול פיקד על אחת מסירות השינאו. במהלך התרגילים התנגשה סירתו של פול עם הסירה בפיקודו של אוגוסט פון הירינגן. בסירה הראשונה נוצר דליפה, בעוד ההיגוי של הסירה השנייה נפגעה, אך שתיהן חזרו בבטחה לנמל.

בשנות ה-90 של המאה ה-19 הועבר פול למטה הצי, שם הוא חזר לעבוד עם טירפיץ לאחר שהלה התמנה לתפקיד מזכיר המדינה של הצי. בשנת 1900 מונה פול למפקד הצי שנשלח לסין כדי לסייע בדיכוי מרד הבוקסרים. בזמן שהותו בסין, הוא פיקד על הסיירת המוגנת, ה-SMS הנזה, שהפגיזה את מבצרי הטאקו. במאי אותה שנה, פול הועלה לדרגת קורבטנקפיטן, ובשנת 1905 הוא מונה למפקד SMS אלזס. בשנת 1906 הוא הועלה לדרגת קונטר-אדמירל, ולאחר מכן הוא שימש כמפקד כוחות הסיור של הצי הגרמני. בשנת 1913 הוא קיבל תואר אצולה, ובאפריל מונה לראש מטה האדמירליות, תפקיד שבו החזיק במשך שנתיים.

כראש המטה של האדמירליות, היה פול מעורב בדיונים הגרמניים במהלך משבר יולי, בעקבות רצח פרנץ פרדיננד על ידי טרוריסטים סרבים בחודש הקודם. פול, הלמוט פון מולטקה הצעיר, ראש המטה הכללי הגרמני ותאובלד פון בתמן-הולווג, הקנצלר, פגשו את הקייזר וילהלם השני לאחר שהלה חזר מהפלגה לנורווגיה עם רוב צי הים הפתוח. פול והאחרים נכחו בכמה מפגשים עם הקיסר, שהפיקו בסופו של דבר את "המחאה הריקה" לאוסטרו-הונגריה; החלטה זו סייעה בסופו של דבר לדחוף את אירופה למלחמת העולם הראשונה עד סוף החודש.

### מלחמת העולם הראשונה
כבר בתחילת מלחמת העולם הראשונה, דרש פול תקיפות של הצוללות הגרמניות נגד ספינות סוחר זרות, ושוב ב-9 בינואר 1915 הוא קרא להגברת הלחימה הימית ושימוש בצוללות במאבק נגד ספינות סוחר. לאחר קרב שרטון דוגר (24 בינואר 1915) מונה פון פול ב-2 בפברואר 1915 למפקד צי הים הפתוח במקומו של אדמירל פרידריך פון אינגנול.

ב-4 בפברואר 1915 הוא חתם על צו למלחמת צוללות בלתי מוגבלת, שאחריו היה ניתן להטביע ללא אזהרה את כל הספינות הזרות במימי בריטניה ואירלנד. צו זה נכנס לתוקף ב-18 בפברואר 1915. עם זאת, רק צי קטן של 23 צוללות היה מוכן לשימוש.

עד מהרה, פול חלה קשה, כך שב-23 בינואר 1916, מונה ויצה-אדמירל ריינהרד שר למפקד צי הים הפתוח במקומו. חודש לאחר מכן, ב-23 בפברואר מת פול בברלין, בגיל 60.

## קישורים חיצוניים

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי אות מסדר הבז הלבן
קטגוריה:מסדר האמבט: עמיתים
קטגוריה:קצינים בלגיון הכבוד
קטגוריה:מעוטרי אות מסדר העיט האדום
קטגוריה:האימפריה הגרמנית: אישים
קטגוריה:גרמנים שנולדו ב-1855
קטגוריה:גרמנים שנפטרו ב-1916
Never Really Over

"**Never Really Over**" (בעברית: "**לעולם לא באמת נגמר**") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-31 במאי 2019, על ידי חברת התקליטים קפיטול רקורדס, כסינגל ראשון מתוך האלבום Smile.

## רקע והפקה
ב-27 במאי 2019, החלה לרמוז חברת התקליטים יוניברסל מיוזיק גרופ, שבקרוב יצא פרויקט חדש, כאשר כמה אוהדים בלעדיים הוזמנו לאירוע פרטי אשר נקרא "קייטי פרי אירוע המעריצים". האירוע מתוכנן להתקיים ב-29 במאי.

ב-28 במאי 2019, חשפה פרי את שמו של הסינגל ועטיפות בעמוד האינסטגרם שלה, הסינגל "Never Really Over", צפוי לצאת ב-31 במאי. השיר היה זמין עבור הזמנה מוקדמת רק בספוטיפיי כרגע.

## וידאו קליפ
הווידאו קליפ המלא שיצא עבור השיר בוים על ידי פיליפה פרייס, ופורסם בסמוך לצאתו של השיר כסינגל, ב-31 במאי 2019. סוזי בירן מ-Yahoo! ערכה כתבה שלמה על קליפ השיר, בו היא סוקרת בו כל פרט ופרט.

בפחות מ-24 שעות, הצליח קליפ השיר לצבור 14 מיליון צפיות.

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי קייטי פרי
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה משולשת בקנדה
קטגוריה:סינגלים בהוצאת קפיטול רקורדס
גז'גוז' פיטלברג

**גְזֶ'גוֹז' פיטלברג** (בפולנית: **Grzegorz Fitelberg**; 18 באוקטובר 1879 - 10 ביוני 1953) היה מנצח, כנר ומלחין יהודי-פולני. הוא היה חבר בקבוצת Młoda Polska, יחד עם אמנים כמו קרול שימנובסקי, לודומיר רוז'יצקי ומייצ'יסלב קרלוביץ'.

פיטלברג נולד באזור השייך כיום ללטביה, למשפחה יהודית. אביו, הושיאש פיטלבראג, אמו, מטילדה פינצוף ואחותו, לאה וכולדר, נספו בשואה. בשנת 1908 ניצח על האופרה של ורשה, ב-1912 על האופרה של וינה. בתקופת מלחמת העולם הראשונה עבד בשיתוף פעולה עם בלט רוס; הוא ניצח על ההצגה הראשונה של "מאוורה" מאת איגור סטרווינסקי. מ-1921 עד 1934 היה המנצח הראשי של התזמורת הפילהרמונית של ורשה, שם עסק רבות בקידום מוזיקה מודרנית. בשנת 1935 ארגן את תזמורת הרדיו הלאומית של פולין. 

ב-1940 הוא וארוסתו, צופיה הלנה רכטר, קבלו אשרות מעבר לליסבון מאת הקונסול הכללי של פורטוגל בבורדו, ארישטידש דה סוזה מנדש, מה שאפשר לזוג לברוח לברזיל.  לאחר מכן הור ניצח בתזמורת של תיאטרון קולון בבנינוס אריס. לאחר המלחמה הוא חזר לפולין.

הוא מת בקטוביץ, פולין, ביוני 1953.

בנו היה המלחין הפולני-אמריקאי יז'י פיטלברג, שהלך לעולמו לפניו. אשתו השנייה, האלינה שמולץ, הייתה רקדנית בלט, שמתה ב-1939, מפציעה שנגרמה בהפצצת גשר פוניאטובסקי. ביתם, וילה פיטלברגה, שופץ לאחרונה.

תחרות ניצוח בינלאומית, שמקיימת הפילהרמונית של שלזיה מאז 1979, קרויה על שמו.

## קישורים חיצוניים

* Official website of The Grzegorz Fitelberg International 

## הערות שוליים

קטגוריה:מנצחים יהודים פולנים
קטגוריה:כנרים יהודים פולנים
קטגוריה:מלחינים יהודים פולנים
פיטלברג
קטגוריה:פולנים שנולדו ב-1879
קטגוריה:פולנים שנפטרו ב-1953
ישי אילעזרוב

**יִשַׂי אִילַעֲזָרוֹבִיץ' אִילַעֲזָרוֹב** (ברוסית: **Исай Иллазарович Иллазаров**; 20 בפברואר 1920 – 6 בספטמבר 1944) היה יהודי הררי סובייטי, שעוטר לאחר מותו כגיבור ברית המועצות על פועלו כמפקד צוות נ"ט במהלך מלחמת העולם השנייה.

## קורות חיים
ישי נולד בעיר נלצ'יק, בברית המועצות (כעת ברוסיה) במשפחתו של פועל. ישי סיים בית ספר עם שבע שנות לימוד וקורסי נהגים לאחר מכן. ישי עבד כנהג במפעל לאפיית לחם.

ישי התגייס לצבא האדום ב-1941. הוא הגיע לחזית המלחמה בקרב על מוסקבה. בדצמבר של אותה השנה ישי נפצע קשות.

בקיץ 1942 קיבל עיטור עוז על עצירת טנק וורמאכט. בהמשך נלחם בקרב קורסק ובבלארוס. הצטיין בקרבות במחוז ויטבסק.

ב-4 בספטמבר אותה השנה כשהוא פצוע עוטר על פועלו בעיטור "גיבור ברית המועצות". ב-6 בספטמבר נפטר מפצעיו. ישי נקבר ליד הכפר קירקלי במחוז באוסקה (כעת בלטביה).

## הערות שוליים

קטגוריה:יהודים מעוטרי גיבור ברית המועצות
קטגוריה:רוסים וסובייטים שנהרגו במלחמת העולם השנייה
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור לנין
קטגוריה:מעוטרי עיטור התהילה
קטגוריה:אנשי הצבא האדום בקרב קורסק
קטגוריה:יהודי ההרים
קטגוריה:סובייטים שנולדו ב-1920
קטגוריה:סובייטים שנפטרו ב-1944
מלחמת בבל–יהודה

**מלחמת בבל–יהודה** היא מלחמה שנערכה בין ממלכת יהודה והאימפריה הנאו בבלית ונמשכה מ-601 לפנה"ס עד ל-586 לפנה"ס. מלחמה זו סימנה את סופה של ממלכת יהודה והפסקה ממושכת של עצמאות יהודית עד למרד החשמונאים במאה השנייה לפנה"ס. אחרי שבבל כבשה את ירושלים, היא הרסה את בית המקדש הראשון והתחילה את גלות בבל. מלחמה זו מתועדת בספר מלכים ב, בפרקים  ו.

## רקע
מצרים הייתה כוח אזורי עד קרב כרכמיש ב-606 לפנה"ס. מאוחר יותר, בבל באה וסיימה את השלטון המצרי, החלה את השלטון שלה באזור, והפכה את יהודה לווסאלית שלה.

## המרד היהודי
במשך שלוש שנים שילמה יהודה מיסים לבבל, עד שהחליט יהויכין להפסיק לשלמם ובתגובה יצאה בבל למלחמה נגדו. למסע המלחמה לצד בבל הצטרפו מואב, עמון והכשדים.

#### המצור הראשון על ירושלים

נבוכדנצר צר על ירושלים ב-597 לפנה"ס, והצליח ללכוד את העיר ואת יהויכין, ביחד עם כל האצולה של ירושלים. הוא גם בזז את האוצרות של המקדש, כולל את כלי הזהב. נבוכדנצר הגלה את יהויכין והאצולה, יחד עם 10,000 סריסים, ואת עבדיו, ו-7,000 חיילים. תחתיו המליך נבוכדנצר את מתניה, דודו של יהויכין, כמלך יהודה. מאוחר יותר, הוא שינה את שמו לצדקיהו.

#### המצור השני על ירושלים והקרב ביריחו

ביולי 587 לפנה"ס, מרד צדקיהו כנגד בבל, וכרת ברית עם מצרים. נבוכדנצר שלח את נבוזראדן 'שר טבחים' לצור על ירושלים שוב, והרעיב את תושביה במשך שנה וחצי. לבסוף הצליחו החיילים הבבלים להבקיע את החומות וכבשו את העיר, אך צדקיהו, בניו וכמה מחייליו הצליחו לברוח ליריחו, ושם נתפסו על ידי הכשדים אשר הובילום לרבלה. ברבלה נרצחו בניו של צדקיהו לעיניו בידי אנשי נבוכדנאצר, ולאחר מכן עיוורו אותו. בשביעי לאב, הגיע נבוזראדן לירושלים ואז שרפו את כל העיר כולל בית המלך ובית המקדש (על פי הפרשנות המקובלת הדבר אירע בשלבים כך שבית המקדש הוצת רק בתשעה באב ורובו נשרף בי' באב. לאחר מכן הרסו נבוזראדן וחייליו את חומות ירושלים והגלו יהודים רבים לבבל. הוא מינה את גדליהו כנציב על היהודים שלא הוגלו מיהודה.

## ראו גם
*בית המקדש הראשון
*גלות בבל

## לקריאה נוספת
*התנ"ך: מלכים ב פרקים כ"ד וכ"ה, ספר ירמיהו, ספר יחזקאל, וספר דברי הימים ב פרק ל"ו

## קישורים חיצוניים
יוסף ניצן; ד"ר יהושפט נבו, ארץ ישראל ושכנותיה - בבל והמקרא, באתר מט"ח

## הערות שוליים

*
בבל–יהודה
קטגוריה:התקופה הישראלית
בבל–יהודה
עתודה מדעית טכנולוגית

**עתודה מדעית טכנולוגית** (ראשי תיבות: **עמ"ט**) היא תוכנית מצוינות שש שנתית של משרד החינוך שמטרתה להעלות את מספר התלמידים המסיימים לימודי חמש יחידות במתמטיקה, מדעים ומדעי המחשב.

## אודות התוכנית
מסלול עתודה מדעית טכנולוגית הוא מסלול שש שנתי – מכיתה ז' ועד כיתה י"ב (מלבד בעיר רמת גן, בה התוכנית מתקיימת במשך ארבע שנים - בין כיתה ט' לכיתה י"ב). 
על מנת להתקבל לתוכנית, יש להרשם, אחרי ההרשמה יש הגרלה, שבוחרת האם תלמידי כיתה ו' המעוניינים לקחת חלק בפרויקט יהיו בכיתת עמט או במסלול. בחטיבת הביניים מקבלים משתתפי התוכנית שעות תוספתיות במתמטיקה, פיזיקה, מדעי המחשב וביולוגיה על פי תוכנית ייחודית. בחטיבה העליונה מקבלים תלמידי התוכנית שיעורי תגבור במתמטיקה ובמקצועות המדעים על פי צורכיהם האישיים. התוכנית מתקיימת בבתי ספר רבים ברחבי הארץ, וביניהם  בתל אביב (בתיכון חדש ושבח מופת), ברמת-גן (באהל שם, תיכון בליך ותיכון אורט אבין), בגבעתיים (בתיכון קלעי, ובן צבי), ברעננה (בתיכון אוסטרובסקי ומטרו-ווסט), בחיפה (בבית ספר חוגים), בקרית חיים (תיכון קריית חיים), בראשון לציון (הגימנסיה הריאלית ,עמית עמל וחטיבת טביב), עתיד למדעים בלוד, בחדרה, ברשת אורט ישראל, בירושלים, במודיעין, בבית שמש, ברמת-גן, בראשון לציון, ברחובות, בטבריה, בבאר שבע, בקריית שמונה, ופתח תקווה בכפר יונה באיש שלום ועוד.

## קישורים חיצוניים
* עתודה מדעית טכנולוגית באתר משרד החינוך

## הערות שוליים

קטגוריה:ישראל: חינוך
טקס פרסי האקדמיה הבריטית לקולנוע ה-39

**טקס [[פרס באפט"א לקולנוע|פרסי האקדמיה הבריטית לקולנוע]] ה-39** שמעניקה האקדמיה הבריטית לאמנויות הקולנוע והטלוויזיה, נערך בשנת 1986, בו הוענקו פרסים לסרטים הטובים ביותר של שנת 1985.

## זוכים ומועמדים
[ממוזער|150px|[ויליאם הרט, זוכה פרס השחקן הטוב ביותר]]
[ממוזער|150px|[פגי אשקרופט, זוכת פרס השחקנית הטובה ביותר]]
[ממוזער|150px|[רוזנה ארקט, זוכת פרס השחקנית הטובה ביותר בתפקיד משנה]]
[ממוזער|150px|[וודי אלן, זוכה פרס התסריט המקורי הטוב ביותר]]
[ממוזער|150px|[מירוסלב אונדריצ'ק, זוכה פרס הצילום הטוב ביותר]]
ממוזער|150px|מילנה קנונרו, זוכת פרס עיצוב התלבושות הטוב ביותר
### פרס עמית באפט"א
* **[[סטיבן ספילברג]]**

### תרומה מצטיינת לקולנוע
* סידני סמואלסון

## קישורים חיצוניים

קטגוריה:טקסי פרס באפט"א
קטגוריה:1986 בממלכה המאוחדת
תרתי דסתרי

**תַּרְתֵּי דְּסָתְרֵי** הוא תיאור מקרה בו ישנה סתירה והתנגשות בין שתי הלכות, שכל אחת בפני עצמה נפסקה להלכה. במקרה של תרתי דסתרי אין לפסוק להקל כשתיהן, מאחר שהדינים סותרים זה את זה.

לכתחילה יש להימנע מלהגיע למצבים שכאלו, או להחמיר ולאסור במקרה שכזה.

## מקור

בתלמוד אין מקור מפורש לדין זה, אך בספרי הראשונים למדו כן, מסוגיית שני שבילין הנזכרת ב :

מבואר במשנה שבמקרה ונשאלו שניהם כאחד, שניהם טמאים, על אף שכל אחד בפני עצמו היה ניתן לטהר, אך לא ניתן לטהר את שניהם כאחד, מאחר שהדבר 'תרתי דסתרי', דאם נניח שהראשון טהור, הטעם הוא משום שתולין שהטומאה היא בשביל השני, וכן להפך, ומאחר ואי אפשר לטהר את שניהם, יש לנו לטמא את שניהם.

## דוגמאות
### פלג המנחה
בתלמוד נחלקו רבי יהודה ורבנן בזמן תפילת המנחה, לדעת רבי יהודה זמנה של תפילת המנחה הוא עד פלג המנחה ולאחריו מתחיל זמנה של תפילת ערבית, אך לדעת חכמים זמנה של תפילת מנחה הוא עד הלילה, וזמנה של תפילת ערבית הוא רק מהלילה. בתלמוד לא נפסקה הלכה כדברי אחד מהם, וכך אמרו , פירוש הדבר שכל אדם יכול לנהוג בדין זה כרצונו. אמנם כתבו בראשונים, שמכל מקום אי אפשר להתפלל מנחה ומעריב לאחר פלג קודם הלילה, מאחר שהדברים הם תרתי דסתרי, דאם זמן זה הוא זמנה של תפילת המנחה אין להתפלל בו ערבית וכן להפך.

בגדר הדבר נחלקו בראשונים, יש שכתבו שכל אדם יכול לנהוג, ביום אחד כדעת רבי יהודה וביום אחר כדעת רבנן, ורק באותו יום אין לנהוג כדעת שניהם משום 'תרתי דסתרי'. אמנם יש שכתבו שאף מיום ליום איש לנהוג באותה הדעה, ואם התפלל יום אחד מנחה לאחר פלג, שוב לעולם לא יוכל להתפלל בזמן זה ערבית, מדין תרתי דסתרי.

### רצה ויעלה ויבוא
דוגמה נוספת נזכרה בפוסקים לעניין ראש חודש שחל להיות במוצאי שבת, שלכתחילה יש להקפיד שלא תימשך הסעודה שלישית למוצאי שבת, והטעם לזה, כדי שלא להתחייב בהזכרת 'יעלה ויבוא' שהרי יש לו להזכיר 'רצה' בברכת המזון כיוון שהתחיל לאכול בשבת, ולא ניתן להזכיר רוצה ויעלה ויבוא ביחד, מאחר שהדברים הם 'תרתי דסתרי', דאם מזכיר רצה נראה שהוא שבת, ואם מזכיר יעלה ויבוא נראה שהוא כבר מוצאי שבת. אמנם יש חולקים על זה וסבורים שמקרה זו אינו בכלל 'תרתי דסתרי'. אם בכל זאת נמשכה הסעודה אף בלילה, ישנם כמה דעות בפסוקים.

## ראו גם
* אוקסימורון

## קישורים חיצוניים

* הרב רצון ערוסי - סעודה שלישית שנסתיימה במוצ"ש ערב ר"ח - האם חייב להוסיף "יעלה ויבוא" בברכת המזון? באתר נצח ישראל
* רצה, יעלה ויבוא, או גם וגם? באתר הידברות

## הערות שוליים

קטגוריה:דיני ספקות
קטגוריה:כללים ועקרונות בהלכה
יוהו ריינבאל

**יוהו ריינבאל** (בפינית: **Juho Reinvall**; נולד ב-24 באוגוסט 1988) הוא ג'ודוקא פיני אשר מתחרה בקטגוריית המשקל עד 60 ק"ג.

הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לצנד-אוצ'ירין צוגטבאטר המונגולי.

## קישורים חיצוניים

* יוהו ריינבאל באתר JudoInside

## הערות שוליים

קטגוריה:ספורטאים פינים
קטגוריה:ג'ודוקא באולימפיאדת ריו דה ז'ניירו (2016)
קטגוריה:פינים שנולדו ב-1988
חוזה ראמוס

**חוזה ראמוס** (בפינית: **José Ramos**; נולד ב-9 בנובמבר 1994) הוא ג'ודוקא גואטמלי אשר מתחרה בקטגוריית המשקל עד 60 ק"ג.

הוא התחרה באולימפיאדת ריו דה ז'ניירו 2016 והודח בסיבוב הראשון לאחר שהפסיד לצנד-אוצ'ירין צוגטבאטר המונגולי. באולימפיאדת טוקיו 2020, הודח שוב בסיבוב הראשון לאחר הפסד לארטם לסיוק האוקראיני.

## קישורים חיצוניים

## הערות שוליים

קטגוריה:ספורטאים גואטמלים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:ילידי 1994
Borderline

"**Borderline**" (בעברית: "**קַו גְבוּל**") הוא סינגל שהוקלט על ידי הזמרת-יוצרת האמריקאית מדונה, מתוך אלבום הבכורה שלה, ''Madonna''. השיר יצא כסינגל החמישי מהאלבום ב־15 בפברואר 1984, על ידי חברות התקליטים האחים וורנר וסייר רקורדס.

השיר הגיע למקום השני במצעד הסינגלים הבריטי.

בשנת 2023 פורסמה רשימת "500 שירי הפופ הגדולים בכל הזמנים", בה דורג "Borderline" במקום ה-218.

## רקע וכתיבה
השיר נכתב על ידי רג'י לוקאס שגם היה למפיק השיר. כמו כן, ג'ון "ג'ליבין" בניטז שהיה למפיק השיר "Lucky Star", לקח חלק גם בהפקת שיר זה. איגוד תעשיית ההקלטות האמריקאי (RIAA) העניק לשיר את תואר הזהב, על מכירות של למעלה מ-500,000 עותקים במדינה. כמו כן, נמכר השיר בהממלכה המאוחדת בכ־310,000 בסך הכול.

מבקר המוזיקה ג'יי רנדי טארבורי, סקר את "Borderline", יחד עם "Holiday" וטען שהם שני שירי המפתח שעזרו למדונה לבסס את עצמה בתעשיית המוזיקה.

## ביקורות
### רשימות כל הזמנים

## וידאו קליפ
הווידאו קליפ של השיר צולם בלוס אנג'לס, קליפורניה, בין 30 בינואר ל-2 בפברואר 1984 והיה הקליפ הראשון שצילמה מדונה ביחד עם הבמאית מרי למברט. בהמשך למברט ביימה עבור מדונה את הקליפים של "Like a Virgin", "Material Girl", "La Isla Bonita" ו-"Like a Prayer".

הסופר אלן מאטז ציין כי הקליפ של השיר "מוצג בצורה איכותית". הקליפ נחשב לאבן דרך בקריירה של מדונה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1983
קטגוריה:סינגלים מ-1984
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי רג'י לוקאס
קטגוריה:שירים שהופקו על ידי רג'י לוקאס
קטגוריה:וידאו קליפים שבוימו על ידי מרי למברט
קטגוריה:שירי פוסט-דיסקו
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
תל שור

**תֵּל שׁוֹר**, הידוע גם כ**תֵּל תּוֹרָה** או **תֵּל תּ'וֹרָה** הוא תל ארכאולוגי קטן במרכזו של עמק יזרעאל השוכן כקילומטר מצפון-מזרח לנחל קישון. בתל נמצאו חרסים המעידים על התיישבות בו בכל תקופה מאז תקופת הברונזה המאוחרת (הכנענית), תקופת הברזל (הישראלית) ועד שלהי המאה ה-19 (העות'מאנית). שטחו של התל כ-3 דונם וגובהו כ-5–6 מטר מעל המישור שמסביבו. בין התל לאפיק נחל קישון נובעים מעיינות היוצרים סביבה ביצתית. על ראשו של התל מפוזרות אבני בנייה בודדות. בין הממצאים נמצאה צלמית חרס מקינית מתקופת הברונזה המאוחרת ופריט מאבן גיר הנראה כמו ראש של אלה. בסוף ימי ההתיישבות בתל, בשלהי המאה ה-19, הייתה בתל התיישבות עונתית של רועי צאן טורקמנים. מדרום לתל נמצאה באר בנויה אשר הייתה בשימוש עד ימי השלטון הבריטי בארץ ישראל.

באתר נמצאו חרסים מהתקופות הבאות: הברונזה המאוחרת, הברזל, הפרסית, ההלניסטית, הרומית, הביזנטית, הערבית הקדומה, הצלבנית, הממלוכית והעות'מאנית.

## הערות שוליים

קטגוריה:עמק יזרעאל: אתרים ארכאולוגיים
חגית פאר

**חגית פאר** (נולדה ב-1971) היא יושבת ראש נעמת.

## ביוגרפיה
חגית פאר נולדה, התחנכה ומתגוררת בבאר שבע . שירתה בצבא כמשקי"ת ח"ן. היא בוגרת תואר ראשון במדעי הרוח והחברה עם התמחות בניהול באוניברסיטה הפתוחה, וכן בוגרת לימודי תעודה בטכניון בניהול מלונאי בכיר.

בתחילה עסקה במגזר העסקי, אך בהמשך עברה לעבוד במגזר הציבורי.

## קריירה ציבורית
בשנים 2009 עד 2012 ריכזה פאר את הפעילות הארצית של סיעת עוגן בהסתדרות שהוקמה על ידי עופר עיני.

בשנת 2012 נבחרה לראשת מרחב נגב בנעמת וב-30 באפריל 2019 נבחרה לתפקיד יושבת ראש תנועת נעמת הארצית. בבחירות לנעמת ולהסתדרות שנערכו במאי 2022, היא נבחרה להוביל את התנועה פעם נוספת, כאשר רשימת "עוגנים" לנעמת בראשותה זכתה בבחירות.

בנוסף, מכהנת כדירקטורית בחברת "יעדים" ובחברה הכלכלית באר-שבע.

בתקופתה הרחיבה נעמת את פעילותה במקומות העבודה המאורגנים, במתן הרצאות ובפעילות הסברה בנושא זכויות נשים ובנושא אלימות במשפחה.

פאר יזמה את תו נעמת להוגנות מגדרית- "מקדם שוויון", אשר מציע למעסיקים במשק ניתוח מעמיק של פרמטרים שונים אשר ביחד מספקים תמונת מצב של רמת השוויון המגדרי במקום העבודה ומעניק כלים לשינוי ולשיפור.

יוזמות מרכזיות נוספות של חגית פאר הן: הקמת "שומר.ת אחותי" המכשירה עובדות ועובדים במוקדי שירות טלפוניים לזיהוי מקרי סיכון במשפחה וקישור בין הפונות אליהם לבין קווי חירום, הקמת "אבא"- מרכז נעמת לאבות, מרכז הדרכה וליווי לאבות בשלבי חיים שונים המבקשים לחוות אבהות מעורבת ולשלבה עם העבודה והזוגיות, הקמת "משנות"- מרכז נעמת לשוויון מגדרי בירושלים, המרכז מספק חוויית למידה אינטראקטיבית לאוכלוסיות שונות, נשים וגברים בנושאי פמיניזם, שוויון מגדרי וההיסטוריה של תנועת הנשים בא"י.

חגית פאר קראה לזמר אייל גולן לתרום רווחים מהופעתו באשקלון ביולי 2024, במהלכה כינה אדם בקהל "קוקסינל".

## חיים אישיים
נשואה ואם לשניים. מתגוררת בבאר שבע.

## קישורים חיצוניים

* 
* 
* שרון טל, הכל התחיל בטוקיו: סיפור חייה של יו"ר נעמת חגית פאר, באתר באר שבע נט, 8 במאי 2018

## הערות שוליים

קטגוריה:פעילות חברתיות ישראליות
קטגוריה:פמיניסטיות ישראליות
קטגוריה:יו"ר נעמת
קטגוריה:להבים: אישים
קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1972
קטגוריה:ישראלים שנולדו ב-1972
מים חיים

**מים חיים** הוא כינוי במקרא למים ממעיין נובע. בספרות היהודית מספר חיבורים בשם זה.

קטגוריה:פירושון ספרים
אנולריה נאה

**אנולריה נאה** (שם מדעי: ***Annularia pulchra***) הוא מין של חילזון יבשתי בסוג אנולריה ממשפחת העגלוליים (Pomatiidae) שנפוץ בג'מייקה ונודע בקונכייתו הנאה. פירוש השם המדעי הוא: "בעלת טבעת נאה" (Annulus = טבעת, pulchra = נאה, יפה).

קוטר הקונכייה נע בין 20 ל-30 מילימטר וצבעה קרם-בהיר הנוטה לצהוב. הקונכייה בעלת צריח בינוני ופיתולים עגולים ותפוחים, שלאורכם צלעות בולטות. פתח הקונכייה מוקף על ידי חישוק טבעתי עבה דמוי פרח, הילה או שמלת מלמלה. את הפתח סותם גולל (operculum) קרני בעל צורה ספירלית.

בעבר שויך מין (וגם סוג) זה למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae, שכוללת את הסוג עגלול (המיוצג בארץ ישראל על ידי המין עגלול המכסה).

## קישורים חיצוניים

*  Annularia pulchra בפליקר
*  Annularia pulchra, באתר Discover Life

## הערות שוליים

קטגוריה:עגלוליים
גראנט (קולומביה הבריטית)

**האי גראנט** (באנגלית: **Grant Island**) הוא אי באגם אוקאנאגאן, בפרובינציית קולומביה הבריטית שבקנדה. 

האי ממוקם בצפון האגם, והוא אחד משני איים באגם (השני בהם הוא האי ראטלסנייק).  

האי הוא שמורת טבע מסוג שמורת ציפורים. 

ממוזער|ימין|250px|צידו המערבי של האי. ניתן לראות את הציפורים הרבות המקננות באי
## קישורים חיצוניים

* האי גראנט באתר השמות הרשמי של ממשלת קולומביה הבריטית
* תחזית מזג אוויר עדכנית ארוכת טווח עבור האי גראנט
** סטטיסטיקות מזג אוויר עבור האי גראנט

## הערות שוליים

גראנט
גראנט (אנטארקטיקה)

**האי גראנט** (באנגלית: **Grant Island**) הוא אי מכוסה קרח, המצוי מזרחית לאי שפרד, לחוף ארץ מרי בירד שבאנטארקטיקה.  

האי גראנט, כמו גם האי שפרד, מוקף במדף הקרח גץ (למעט מכיוון צפון).  

אורכו של האי 37 קילומטרים. רוחבו 19 קילומטרים.  

שטחו של האי 703 קמ"ר.       

## היסטוריה
### גילוי האי
האי התגלה ומופה על ידי אניית צי ארצות הברית גליישר (**USCGC ''Glacier**'') ב -4 בפברואר 1962.  

### מקור השם
שמו של האי ניתן לו על ידי הוועדה המייעצת לשמות אנטארקטיים. 

האי נקרא על שם רב החובל אי. גי. גראנט (E. G. Grant), מפקד האנייה גליישר בעת גילוי האי.

## קישורים חיצוניים
* האי גראנט באתר הסקר הגאולוגי של ארצות הברית
* האי גראנט באתר הגאזט האנטארקטי של ממשלת אוסטרליה
* האי גראנט באתר הגאזט האנטארקטי המשווה SCAR של ממשלת אוסטרליה
* מפת אזור האי גראנט

## הערות שוליים

גראנט
גראנט
קהילת יעקב

**קְהִלַּת יַעֲקֹב** הוא שמם של מספר חיבורים בספרות היהודית על שם הפסוק  ()

קטגוריה:פירושון ספרים
קוקה (1983)

**סרחיו קונטררס פארדו** המוכר בעיקר בכינויו **קוקה** (בספרדית: **Sergio Contreras Pardo** או **Koke**; נולד ב-27 באפריל 1983) הוא כדורגלן עבר ספרדי ששיחק בעמדת החלוץ.

## קריירה
קוקה שיחק בליגות רבות ברחבי העולם, כששיחק בספרד, צרפת, פורטוגל, יוון, ארצות הברית, אזרבייג'ן, גרמניה, בוליביה והודו, אך הוא מוכר בעיקר עקב משחקיו במדי אריס סלוניקי, בה שיחק למעלה מ-140 משחקים רשמיים במשך 6 עונות, והגיע איתה פעמיים לגמר הגביע היווני.

## תארים
### מועדונים
;מאלגה
*גביע האינטרטוטו: 2002

;אולימפיק מרסיי
*הגביע הצרפתי (סגנות): 2005/2006

;אריס סלוניקי
*הגביע היווני (סגנות): 2007/2008, 2009/2010

;באקו
*הגביע האזרי: 2011/2012

### תארים אישיים
*מלך השערים של הגביע היווני בכדורגל: 2010

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:מאלגה: כדורגלנים
קטגוריה:כדורגלני מאלגה
קטגוריה:כדורגלני אולימפיק מרסיי
קטגוריה:כדורגלני ספורטינג ליסבון
קטגוריה:כדורגלני אריס סלוניקי
קטגוריה:כדורגלני יוסטון דינמו
קטגוריה:כדורגלני ראיו ואייקאנו
קטגוריה:כדורגלני באקו
קטגוריה:כדורגלני יאן רגנסבורג
קטגוריה:כדורגלני בלומינג
קטגוריה:כדורגלני נורת'איסט יונייטד
קטגוריה:כדורגלני וריה
קטגוריה:ספורטאים ספרדים בצרפת
קטגוריה:ספורטאים ספרדים בפורטוגל
קטגוריה:ספורטאים ספרדים ביוון
קטגוריה:ספורטאים זרים בארצות הברית
קטגוריה:ספורטאים זרים באזרבייג'ן
קטגוריה:ספורטאים ספרדים בגרמניה
קטגוריה:ספורטאים זרים בבוליביה
קטגוריה:ספורטאים ספרדים בהודו
קטגוריה:ספרדים שנולדו ב-1983
מאט ראיין (שחקן)

**מת'יו דארן אוונס** (באנגלית: **Matthew Darren Evans**; נולד ב-11 באפריל 1981), המוכר בשם **מאט ראיין** (באנגלית: **Matt Ryan**), הוא שחקן ולשי. הוא מוכר בתור המדבב של אדוארד קנוויי במשחק "Assassin's Creed IV: Black Flag", ובתור ג'ון קונסטנטין בסדרה "קונסטנטין" של NBC. ראיין הופיע כקונסטנטין גם בפרויקטים אחרים.

## ביוגרפיה
ראיין נולד בסוונסי לסטיב ומריה אוונס.

הוא למד בבתי ספר בפנירול בסוונסי לפני שעבר לגוריסנון קולג', היכן שהוא למד אמנויות הבמה. הוא סיים את לימודיו בבית הספר לתיאטרון בריסטול אולד ויק ב-2003. ב-2004 הוא הצטרף ללהקה השייקספירית המלכותית.

## קריירה
כאשר היה בן 10, ראיין שיחק בתפקיד גברוש בהפקה של עלובי החיים בווסט אנד.

הוא שיחק את מיק רוסון בסדרות של CBS "מחשבות פליליות" ו"מחשבות פליליות: התנהגות חשודה".

הוא דיבב ועשה לכידת תנועה לדמותו של אדוארד קנוויי במשחק "Assassin's Creed IV: Black Flag". בפברואר 2014 הוכרז שראיין לוהק לתפקיד הראשי בסדרה העל-טבעית "קונסטנטין". הוא כיכב בכל 13 פרקי העונה היחידה של הסדרה. בסה"כ גילם ראיין את ג'ון קונסטנטין במשחק ובדיבוב בשש סדרות, שלושה סרטי DVD ושני סרטים קצרים בתפקידים ראשיים ומשניים.

ב-2015 ראיין גילם את לורן בעיבוד של הלן אדמונדסון ל"תרז ראקן".

ב-2017 הוא הופיע על הבמה בתיאטרון  במחזה "Knives in Hens" של דייוויד הארואר בבימויה של יעל פרבר.

## פילמוגרפיה
ממוזער|

### סרטים

### טלוויזיה

## תיאטרון

### משחקי וידאו

## קישורים חיצוניים

## הערות שוליים

קטגוריה:חברי הלהקה השייקספירית המלכותית
קטגוריה:שחקני תיאטרון ולשים
קטגוריה:בוגרי בית הספר למשחק בריסטול אולד ויק
קטגוריה:בריטים שנולדו ב-1981
דויד סוריה

**דויד סוֹריה סוליס** (בספרדית: **David Soria Solís**; נולד ב-4 באפריל 1993) הוא כדורגלן ספרדי המשחק בעמדת השוער בחטאפה מהלה ליגה, בה הוא גם משמש כקפטן, ולזכותו מעל 250 הופעות במדי הקבוצה.

## קריירה
סוריה נולד במדריד שבספרד, וגדל במועדוני הנוער של ריאל מדריד ואתלטיקו מדריד. לאחר שחרורו מריאל מדריד נסע לאנגליה כדי לחפש מועדון. הוא הלך ללסטר סיטי, בה נפצע במשחק הבחינה הראשון שלו, הלך לברמינגהאם סיטי, שם בילה חודש וחצי ונדחה בשל פערי מחירים וסיים את המסלול שלו באנגליה בסטוק סיטי, בה לא רצו בו.

סוריה חזר לספרד, בה המתינה לו הצעה מריאל בטיס ב', אך ההצעה בוטלה בשל חילופי מאמנים. הוא ניסה לחתום בספורטינג חיחון, אך נדחה בשל חוסר ניסיונו, וחשב על פרישה מכדורגל מקצועי.

בצעד מפתיע, החליט מאמן השוערים של סביליה בינואר 2013 להחתים את סוריה, והוא שיחק בקבוצות המשנה של המועדון, עד שבשנת 2015 הצטרף לקבוצה הראשונה של המועדון והחל לשחק בלה ליגה.

ב-13 ביולי 2018 חתם בחטאפה לארבע שנים.

## תארים
### קבוצתיים
;סביליה
*הליגה האירופית: 2015/2016

### אישיים
*נבחרת השנה בליגה האירופית: 2015/2016

## קישורים חיצוניים

## הערות שוליים

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני סביליה
קטגוריה:כדורגלני חטאפה
קטגוריה:מדריד: כדורגלנים
קטגוריה:ספרדים שנולדו ב-1993
קלמר (כפר)

**קלמר** (בהונגרית: **Kelemér**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קלמר קטנה משמעותית בשנים האחרונות, מ-525 תושבים בשנת 1990 עד 485 תושבים בשנת 2018 (ירידה של כ-7%).

בקלמר חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלף נשותיו של נפתלי סימן טוב

**אלף נשותיו של נפתלי סימן טוב** הוא סרט קולנוע ישראלי משנת 1989 בבימויה של מיכל בת-אדם, עם יוסי פולק וריטה בתפקידים הראשיים. יוסי פולק נבחר לתפקיד הראשי לאחר שיהורם גאון ויתר.

זה סרטה החמישי של מיכל בת-אדם שגם כתבה את התסריט המבוסס על הסיפור "אלף נשותיו של סימן-טוב" מתוך הקובץ "ציפורי חול" של דן בניה סרי (1987). הסרט הופק בעלות של 450 אלף דולר, בסיוע קרן הקולנוע הישראלי. הסרט פתח את פסטיבל הסרטים הישראלי בלוס אנג'לס בספטמבר 1989. 

העלילה מתרחשת בשכונת הבוכרים בירושלים בשנות ה-20 ושם גם צולם הסרט. הוא מתאר חיים בשכונה דתית סגורה שהנשים עטויות בגדים ושום דבר לא נסתר מרכלניות השכונה. החיים החברתיים מתרכזים בשוק הירקות ובחנויות השכונה.

## תקציר העלילה
נפתלי סימן טוב (יוסי פולק) הוא אלמן בגיל העמידה ששתי נשותיו הקודמות הלכו לעולמן באופן מסתורי והוא מפחד להינשא שוב מתוך אמונה שרובצת על זרעו קללה.

בתחילת הסרט מתוארת הלווית אשתו השנייה כשהוא עומד ליד הקבר, ונשות השכונה ובראשן יוכבד שמחיוף (לבנה פינקלשטיין) מרכלות עליו.

נפתלי נבדק על ידי רופא (ברוך דוד) שמודיע לו שאברי הרבייה שלו תקינים וכי עליו להתחיל יחסים אינטימיים עם נשים באיטיות ובהדרגה.

נפתלי מהסס ובדמיונו מופיע מדי פעם אמו המנוחה (ציפורה צברי) שאינה מדברת ואינה עונה על שאלותיו.

השדכן השכונתי (סלים דאו) ביחד עם הרב השכונתי, חכם דואק (נסים עזיקרי), מצליחים לאחר הפצרות, לשכנע את נפתלי להתחתן בפעם השלישית.

נפתלי בן 54 והשדכן מציע לו בחורה תמימה ובתולה בת 24 בשם פלורה (ריטה) שמביאה כנדוניה, תכשיטים שנתנה לה אמה. פלורה היא בחורה תמימה ואינה יודעת דבר על יחסי אישות. בגלל שנפתלי כאמור חושב שרובצת על זרעו קללה אינו מקיים איתה יחסי מין כראוי אלא מגיע לסיפוקו על ידי אוננות ושפיכה לתוך מגבת שהיא מביאה לו כל לילה נקייה ולא מבינה בבוקר מדוע היא מלוכלכת.

נפתלי ופלורה מוזמנים לחנוכת הבית של מוסא התימני, שם היא נפגשת עם המדיאן (יונתן צ'רצ'י), בעל חנות בדים גדולה בשכונה. נפתלי מאשר לה ללכת להמדיאן לבחור בד. המדיאן מנצל את ההזדמנות ומקיים יחסים עם פלורה (האקט המיני אינו מתואר לא בסיפור ולא בסרט). פלורה יוצאת נסערת מהמדיאן ומתעלפת ברחוב. היא מובאת לדירתה שם מטפל בה במסירות נפתלי שלא יודע מה קרה לה.
נפתלי מביא את הבד מהמדיאן ומזמין תופרת (אתי גרוטס) לתפור שמלה לפלורה.

נפתלי שם לב לשינויים אצל פלורה בכך שהיא מבולבלת, מקיאה ומשמינה.
הוא הולך לחכם דואק ושואל אותו אם אישה יכולה להרות ללא יחסים כמו מריה מנצרת. החכם משיב לו בבדיחות כי בנצרת היו עשרה נגרים.

נפתלי אוהב את פלורה אבל מחליט לעשות מעשה נורא כדי שעלבון ההריון לא יתגלה בשכונה ויפגע בו ובפלורה, ואז הוא אומר לפלורה כי גילה בדירה עכבר ומבקש ממנה להביא מאמה רעל עכברים. הוא מכין לה כוס קפה ושם בה את הרעל, ופלורה שותה ומתה כעבור זמן קצר בזרועותיו.

הסרט מסתיים בהלווייתה של פלורה, ובנפתלי שנשאר ליד הקבר לאחר שכולם עוזבים ואז מניח אבנים על קברותיהן של שתי נשותיו הקודמות.

## שחקנים ודמויות

## לקריאה נוספת
* "ציפורי צל", הוצאת כתר, עמ' 9 - 78, 1987.

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים
* 
* אלף נשותיו של נפתלי סימן טוב, באתר קרן הקולנוע הישראלי
* פרופ' גרשון שקד משוחח על אלף נשותיו של נפתלי סימן טוב בטלוויזיה החינוכית, בערוץ יוטיוב
## הערות שוליים

קטגוריה:סרטי 1989
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים מבוססי ספרים
קטגוריה:סרטי מיכל בת-אדם
קטגוריה:ירושלים בקולנוע
קטגוריה:סרטים ישראליים משנת 1989
Queen of the Clouds

**Queen of the Clouds** (בעברית: **מלכת העננים**) הוא אלבום הבכורה של זמרת ופזמונאית שוודית טובה לו. האלבום יצא לאור ב-24 בספטמבר 2014, על ידי חברת התקליטים איילנד רקורדס. זהו אלבום האולפן הראשון של לו אחרי צאת המיני-אלבום Truth Serum. לו שיתפה שהאלבום מספר באופן ליברלי, מדבר על הנושאים של "התקדמות במערכות יחסים", "תשוקה", "אהבה ושברים". האלבום זכה לביקורות חיוביות, ולו זכתה לביקורות מעולות על כתיבת השירים.

ב-25 בספטמבר 2015, הכריזה לו על מהדורה מחודשת לאלבום שנקראת "**Queen Of The Clouds Blueprint Edition**", המהדורה כללה שירים מהמיני-אלבום Truth Serum, גרסה חדשה של השיר "Moments", ואת השיר "Not Made for the World", אשר נכלל במקור במסלול בונוס של Spotify בלבד.

## רקע
האלבום מחולק לשלושה חלקים "המין", "האהבה", "הכאב". האלבום מרוכז כולו בפירוק זוגיות, משברים והמאבקים על הרומנטיקה של לו. בנוסף לו תיארה את המוזיקה שלה כטיפול שהיא יכול לדבר על הדברים שעברה ולא שיתפה ולא העזה לדבר עליהם.

כותרת האלבום הגיע מתוך השיר "Not on Drugs", אשר מתאר את אורח החיים החדש של לו לאחר הצלחת המיני-אלבום "Truth Serum".

## סיבוב הופעות
כדי לקדם את האלבום, לו יצאה ב-28 בספטמבר 2015, לסיבוב ההופעות הראשון שלה, "Queen of the Clouds Tour", באירופה, צפון אמריקה. סבב זה הסתיים ב-15 בנובמבר.

## רשימת רצועות

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי טובה לו
קטגוריה:אלבומי קונספט
קטגוריה:אלבומים שהופקו על ידי שלבאק
קטגוריה:אלבומי חברת איילנד רקורדס
קטגוריה:אלבומי פלטינה בברזיל